હા, ઓબીસી કેન્ડીડેટ તરીકે અપ્લાય કર્યું હોત તો કદાચ મળી જાત, પણ ઉન્નતિ તો ઓપન કેટેગરીની સ્ટુડન્ટ હતી. છેવટે એણે પૂણેની બી.જે મેડિકલ કૉલેજમાં જવું પડ્યું, પણ એને વાંધો નહોતો. ઉન્નતિ એમબીબીએસ થઇ ગઈ. હવે એને પોસ્ટ ગ્રેજ્યુએશન કરીને સર્જન બનવું છે. એના માટે આપેલી એક્ઝામમાં ઓછા માર્ક્સ આવ્યા. એ ફરીથી પ્રયત્ન કરવા તૈયાર છે, પણ અનામતનો લાભ તો ક્યારેય નહિ લેવાની ખુદ્દારી અકબંધ છે. એની નાની બહેન પ્રિયંકા પણ ક્યાંય ઓબીસીનું સર્ટિફિકેટ રજૂ કર્યા વિના મુંબઈની કૉલેજમાંથી એન્જીનીયર થઇ ગઈ છે. અત્યારે એ નોકરી પર લાગી ગઈ છે, પણ પપ્પાની વર્કશોપને એકસ્પાન્ડ કરીને ફેક્ટરી સેટ અપ કરવાના પ્લાન ઘડવા લાગી છે. નીતિન પોતે પહેલથી હિંમતવાન હતો, પણ સંજોગોએ થોડો ધીમો પડી દીધો. પરંતુ હવે એ કહે છે કે હું મારી જાતને દુનિયામાં કોઈનાથી ઓછો નથી ગણતો, મારી પાસે આવી બે દીકરી છે.